EFTA-Tilsynsmyndighedens afgørelse

nr. 276/99/KOL

af 17. november 1999

om indførelse af nye retningslinjer for statsstøtte, som ydes som udviklingsbistand til et udviklingsland og om enogtyvende ændring af de proceduremæssige og materielle regler for statsstøtte

EFTA-TILSYNSMYNDIGHEDEN,

som henviser til aftalen om Det Europæiske Økonomiske Samarbejdsområde(1), særlig artikel 61 til 63,

som henviser til aftalen mellem EFTA-staterne om oprettelse af en tilsynsmyndighed og en domstol(2), særlig artikel 24 og artikel 1 i protokol 3 til denne aftale,

som tager i betragtning, at EFTA-Tilsynsmyndigheden i henhold til artikel 24 i aftalen om Tilsynsmyndigheden og Domstolen skal sætte bestemmelserne om statsstøtte i kraft,

som tager i betragtning, at EFTA-Tilsynsmyndighed i henhold til artikel 5, stk. 2, litra b), i aftalen om Tilsynsmyndigheden og Domstolen skal udstede meddelelser og retningslinjer for sager, der er behandlet i EØS-aftalen, hvis dette er udtrykkeligt fastsat i denne aftale eller i aftalen om Tilsynsmyndigheden og Domstolen, eller hvis EFTA-Tilsynsmyndigheden finder det nødvendigt,

som erindrer om, at EFTA-Tilsynsmyndigheden den 19. januar 1994(3) vedtog de proceduremæssige og materielle regler for statsstøtte(4),

som tager i betragtning, at Europa-Kommissionen den 10. juni 1997 meddelte medlemsstaterne en ajourført liste over lande berettiget til støtte (brev til medlemsstaterne SG(97) D/4345 af 10. juni 1997),

som tager i betragtning, at der skal sikres en ensartet anvendelse af statsstøttereglerne i hele Det Europæiske Økonomiske Samarbejdsområde,

som tager i betragtning, at EFTA-Tilsynsmyndigheden i henhold til punkt II under overskriften "GENERELT" i slutningen af bilag XV til EØS-aftalen efter høring af Europa-Kommissionen skal vedtage retsakter, der svarer til dem, som Kommissionen vedtager, for at opretholde lige konkurrencevilkår,

som tager i betragtning, at Rådets forordning (EF) nr. 1540/98 af 29. juni 1998 om nye regler for støtte til skibsbygningsindustrien, som erstatter Rådets direktiv 90/684/EØF af 21. december 1990 om støtte til skibsbygningsindustrien, senest ændret ved Rådets direktiv 94/73/EF af 19. december 1994, blev tilføjet punkt 1b i bilag XV til EØS-aftalen ved afgørelse truffet af Det Blandede EØS-udvalg nr. 12/99 af 29. januar 1999,

HAR TRUFFET FØLGENDE AFGØRELSE:

1. Kapitel 31 i retningslinjerne for statsstøtte erstattes med den tekst, der er indeholdt i bilag I til denne afgørelse.

2. EFTA-staterne vil blive underrettet om denne afgørelse ved brev sammen med en kopi af nærværende afgørelse, med bilag I.

3. Europa-Kommissionen underrettes i overensstemmelse med litra d) i protokol 27 til EØS-aftalen ved en kopi af afgørelsen med bilag I.

4. Afgørelsen offentliggøres med bilag I i EØS-afsnittet af og EØS-supplementet til De Europæiske Fællesskabers Tidende.

5. Den engelske udgave af afgørelsen er autentisk.

Udfærdiget i Bruxelles, den 17. november 1999.

På EFTA-Tilsynsmyndighedens vegne

Knut Almestad

Formand

(1) I det følgende benævnt "EØS-aftalen".

(2) I det følgende benævnt "aftalen om Tilsynsmyndigheden og Domstolen".

(3) Oprindeligt offentliggjort i EFT L 240 af 15.9.1994 og i EØS-supplementet til EFT nr. 34 af samme dato, senest ændret (for tyvende gang) ved afgørelse nr. 275/99/KOL af 17. november 1999 (EFT L 137 af 8. juni 2000).

(4) I det følgende benævnt "retningslinjer for statsstøtte".

BILAG I

"31. STØTTE TIL SKIBSBYGNINGSINDUSTRIEN YDET SOM BISTAND TIL ET UDVIKLINGSLAND(1)

1) Artikel 3, stk. 5, i den retsakt, der er omhandlet i punkt 1b i bilag XV til EØS-aftalen om støtte til skibsbygningsindustrien(2) fastsætter, at maksimumsgrænsen for produktionsstøtte som fastsat i skibsbygningsforordningens artikel 3, stk. 1, ikke gælder for støtte til bygning og ombygning af skibe, når denne støtte ydes som bistand til et udviklingsland.

2) Sådan støtte kan betragtes som forenelig med EØS-aftalens funktion, såfremt den opfylder de betingelser, som OECD's Arbejdsgruppe nr. 6 har fastlagt på dette område i sin udtalelse om fortolkningen af artikel 6, 7 og 8 i OECD-Rådets resolution af 3. august 1981 (arrangementet vedrørende eksportkreditter til skibe).

3) Alle sådanne støtteplaner skal anmeldes til EFTA-Tilsynsmyndigheden på forhånd. EFTA-Tilsynsmyndigheden undersøger på grundlag af anmeldelsen det særlige udviklingsaspekt ved den planlagte støtte og sikrer sig, at det er på linje med principperne i arrangementet vedrørende eksportkreditter til skibe.

4) På dette sidstnævnte punkt sikrer EFTA-Tilsynsmyndigheden sig, at den planlagte støtte er i overensstemmelse med kriterierne i OECD-dokument C/WP6(84)3 af 18. januar 1984 vedrørende fortolkningen af artikel 6 i arrangementet vedrørende eksportkreditter til skibe(3).

5) EFTA-stater, som yder udviklingsbistand, skal således overholde følgende kriterier:

1) Der må ikke ydes støtte til bygning af skibe, som skal sejle under bekvemmelighedsflag.

2) Såfremt støtten ikke kan klassificeres som offentlig udviklingsbistand inden for rammerne af OECD, skal donorlandet bekræfte, at støtten udgør en del af en mellemstatslig aftale.

3) Donorlandet skal give passende forsikring om, at den faktiske ejer er bosat i modtagerlandet, og at den støttemodtagende virksomhed ikke er et ikke-operativt datterselskab af en udenlandsk virksomhed.

4) Modtageren skal give tilsagn om ikke at ville sælge skibet uden forudgående tilladelse fra myndighedernes side.

Desuden skal støtten indeholde et støtteelement på mindst 25 % efter OECD's beregningsmetode, se OECD-dokument C/WP6(85)62 af 21. oktober 1985.

6) Arrangementet vedrørende eksportkreditter til skibe indeholder på den anden side ingen kriterier med hensyn til klassificeringen af lande, der er berettigede til udviklingsbistand. EFTA-Tilsynsmyndigheden har i denne henseende på baggrund af Europa-Kommissionens praksis besluttet at betragte ydelse af udviklingsbistand til følgende lande på grundlag af skibsbygningsforordningens artikel 3, stk. 5, som forenelig med EØS-aftalens funktion:

a) AVS-stater(4)

b) EU-medlemsstaternes oversøiske lande og territorier(5)

c) Alle lande, der ikke er medtaget under litra a) og b) ovenfor, og som på OECD DAC-listen er klassificeret som mindst udviklede lande (LLDC), lavindkomstlande (LIC) eller lavere mellemindkomstlande (LMIC). Disse lande er følgende:

- Afghanistan (LLDC)

- Albanien (LIC)

- Algeriet (LMIC)

- Armenien (LIC)

- Aserbajdsjan (LIC)

- Bangladesh (LLDC)

- Bhutan (LLDC)

- Bolivia (LMIC)

- Bosnien-Hercegovina (LIC)

- Cambodja (LLDC)

- Colombia (LMIC)

- Costa Rica (LMIC)

- Cuba (LMIC)

- Ecuador (LMIC)

- Egypten (LMIC)

- El Salvador (LMIC)

- Filippinerne (LMIC)

- Georgien (LIC)

- Guatemala (LMIC)

- Honduras (LIC)

- Indien (LIC)

- Indonesien (LMIC)

- Irak (LMIC)

- Iran (LMIC)

- Jordan (LMIC)

- Jugoslavien (LMIC)

- Kasakhstan (LMIC)

- Kina (LIC)

- Kirgisistan (LIC)

- Laos (LLDC)

- Libanon (LMIC)

- Den Tidligere Jugoslaviske Republik Makedonien (LMIC)

- Maldiverne (LLDC)

- Marokko (LMIC)

- Marshalløerne (LMIC)

- Mikronesien (LMIC)

- Moldova (LMIC)

- Mongoliet (LIC)

- Myanmar (LLDC)

- Nepal (LLDC)

- Nicaragua (LIC)

- Niue (LMIC)

- Nordkorea (LMIC)

- Pakistan (LIC)

- Palau (LMIC)

- De palæstinensiske selvstyreområder (LMIC)

- Panama (LMIC)

- Paraguay (LMIC)

- Peru (LMIC)

- Sri Lanka (LIC)

- Syrien (LMIC)

- Tadsjikistan (LIC)

- Thailand (LMIC)

- Tokelau (LMIC)

- Tunesien (LMIC)

- Turkmenistan (LMIC)

- Tyrkiet (LMIC)

- Usbekistan (LMIC)

- Venezuela (LMIC)

- Vietnam (LIC)

- Yemen (LLDC)

- Østtimor (LMIC).

7) Lande, der er klassificeret som højere mellemindkomstlande (UMIC), vil ikke blive betragtet som støtteberettigede.

8) For at beskytte EFTA-staternes skibsbygningsinteresser vil EFTA-Tilsynsmyndigheden dog tillade EFTA-staterne at yde udviklingsbistand til lande, som ikke falder i nogen af de ovenfor anførte kategorier, forudsat at EFTA-staterne kan godtgøre, at et tredjeland, som deltager i OECD-arrangementet, planlægger at yde udviklingsbistand til en bestemt kontrakt. I så fald vil EFTA-Tilsynsmyndigheden kunne betragte eventuel udviklingsbistand til denne kontrakt som værende forenelig med EØS-aftalens funktion op til samme beløb, efter OECD's metode for beregning af støtteelementet, som planlægges af et tredjeland, der deltager i OECD-arrangementet.

9) For at sikre en strengere anvendelse af skibsbygningsforordningens artikel 3, stk. 5, og at de under nr. 5 ovenfor nævnte kriterier overholdes, anmodes EFTA-staterne om i hver enkelt anmeldelse af udviklingsbistandsprojekter i henhold til skibsbygningsforordningens artikel 3, stk. 5, officielt at afgive tilsagn om, at disse kriterier er opfyldt. Det forventes tillige, at de fremlægger relevante kontraktbestemmelser, så det kan fastslås, hvordan prisen forholder sig til markedsprisen for lignende fartøjer.

10) EFTA-Tilsynsmyndigheden skal i denne sammenhæng, hvad angår bekvemmelighedsflagskriteriet (punkt 1 i nr. 5), meddele EFTA-staterne, at EFTA-Tilsynsmyndigheden anser følgende lande for at have et bekvemmelighedsflag:

- Antigua og Barbuda

- Bahamas

- Bermuda

- Caymanøerne

- Cypern

- Honduras

- Libanon

- Liberia

- Malta

- Marshalløerne

- Mauritius

- Panama

- St. Vincent

- Vanuatu

11) Bestemmelserne i dette kapitel gælder, så længe den retsakt, der er omhandlet i punkt 1b i bilag XV til EØS-aftalen, er i kraft."

(1) Dette kapitel svarer til Kommissionens skrivelse til medlemsstaterne SG(89) D/311 af 3. januar 1989, senest ajourført ved Kommissionens skrivelse til medlemsstaterne SG(97) D/4345 af 10. juni 1997. Den ajourførte liste over støtteberettigede lande og bekvemmelighedsflag er offentliggjort i meddelelse fra Kommissionen vedrørende listen over lande, der er berettigede til udviklingsstøtte i henhold til artikel 4, stk. 7, i Rådets syvende direktiv 90/684/EØF, senest ændret ved Rådets forordning (EF) nr. 1904/96 om støtte til skibsbygningsindustrien (EFT C 218 af 18.6.1997, s. 8).

(2) Rådets forordning (EF) nr. 1540/98 af 29. juni 1998 om nye regler for støtte til skibsbygningsindustrien. Denne forordning, som er tilpasset EØS-aftalens formål ved Det Blandede EØS-udvalgs afgørelse nr. 12 af 29. januar 1999, benævnes i det følgende skibsbygningsforordningen.

(3) Rådets Arbejdsgruppe nr. 6: Revidering af definitioner og administrative procedurer i forbindelse med arrangementet vedrørende eksportkreditter til skibe.

(4) Se Rådets og Kommissionens afgørelse 91/400/EKSF, EØF af 25. februar 1991 om indgåelse af fjerde AVS/EØF-konvention (EFT L 229 af 17.8.1991, s. 1).

(5) Se bilag I til Rådets afgørelse 91/482/EØF af 25. juli 1991 om de oversøiske landes og territoriers associering med Det Europæiske Økonomiske Fællesskab (EFT L 263 af 19.9.1991, s. 1). Listen over AVS-stater i meddelelse fra Kommissionen vedrørende listen over støtteberettigede lande (EFT C 218 af 18.6.1997, s. 9-10).